প্ৰণতি প্ৰণতি প্ৰণতি নৱ জনজীৱনৰ
প্ৰণতি প্ৰণতি প্ৰণতি 
নৱ জনজীৱনৰ         
        অভিনৱ জ্যোতি
                     প্ৰণতি প্ৰণতি প্ৰণতি৷
আজি সুৰে সুৰে জাগ
               জনতাৰ আশা
কণ্ঠে কণ্ঠে জাগ সংগ্ৰামী দলিতৰ
               দুৰ্ম্মদ ভাষা৷

ঝঙ্কৃত নৱ জনজীৱনৰ ছন্দ
                     ফুলি উঠ*
                     ফুলি উঠ*
                            সাম্য সংস্কৃতিৰ*
                     বিশ্বউজলা অৰবিন্দ৷*

নতুনৰ জুই জ্বল দীপান্বিতা পাতি
               মনে মনে প্ৰাণে প্ৰাণে
                     পূৰ্ণিমাৰ জোনাকৰে
               বিকশি, প্ৰকাশি উঠে জনপ্ৰগতি৷

শিল্পীৰ প্ৰতিভাৰে, নতুন ৰঙেৰে আঁক
                     নৱতম পৃথিৱীৰ ছবি
কবিয়ে গানে গানে নতুন ভৱিস্যৰ
                     আধাবুজা কথাটি কৰি৷
তৰুণ তৰুণী যত জ্যোতি পূজাৰী
               আন্ধাৰক জিনিবলে’
                     জনতাৰ সমৰৰ
                              প্ৰথম ৰণুৱা দল হৈ
      লৈ ব’ল জনতাক
               পোহৰলৈ
                     পোহৰলৈ
                              পোহৰলৈ ৷৷

·     
               * পাঠান্তৰ: ফুলি উঠা

  ফুলি উঠা
  জনতাৰ সংস্কৃতিৰ
  নৱ অৰবিন্দ
জ্যোতি সঙ্গীত